Biatlon na Zimskim olimpijskim igrama 2006.
Takmičenja u biatlonu na Zimskim olimpijskim igrama 2006 sastojala su se od pet biatlonskih disciplina. Održane su u Cesana-San Sicariou skijaškom centru 97 km udaljenom od Torina. Takmičenje je počelo 11. februara i završilo 25. februara 2006. Takmičenja su održana u muškoj konkurenciji u pet disciplina: pojedinačno 20 km, sprint 10 km, potjera 12,5 km, masovni start 15 km i štafeta 4 × 7,5 km i po peti put u ženskoj u disciplinama pojedinačno 15 km, sprint 7,5, potjera 10 km, masovni start 12,5 km i štafeta 4 × 7,5 km. Na ovoj olimpijadi prvi put su trčane utrke u masovnom startu u obje konkurencije. Nakon uvođenja discipline masovnog starta u utrkama Svjetskog kupa 1998/1999. i na Svjetskom prvenstvu 1999., ova je disciplina uvršćena u olimpijski program. Pravo nastupa imali su 30 najboljih u trenutnom plasmanu Svjetskog kupa. Najuspješnija nacija je bila Njemačka, koja je osvojila pet zlatnih, četiri srebrne i dvije bronzane medalje. Najuspješniji takmičar bio je Nijemac Michael Greis sa tri zlatne medalje, a najuspješnija biatlonka Ruskinja Svjetlana Išmuratova, koja je osvojila dvije zlatne medalje. Zbog održavanja olimpijskih igara, ove godine održana je samo utrke u mješovitoj štafeti na Svjetskom prvenstvu. Rezultati sa olimpijskih biatlonskih utrka su brojani za plasman u Svjetskom kupu u sezoni 2005/06.